Հատկանշական է 50000 (նույնպես նոր անվանական արժեք թղթադրամների շարքում) դրամ անվանական արժեքով հոբելյանական թղթադրամների թողարկումը՝ նվիրված Հայաստանում քրիստոնեությունը որպես պետական կրոն հռչակելու 1700-ամյակին։ Սա միակ հայկական հոբելյանական թղթադրամն է, որ թողարկվել է շարքից դուրս եւ հանդիսանում է առանձին թողարկում։ Շրջանառության մեջ է դրվել 2000թ. հունիսի 4-ից եւ շրջանառվում է մյուս թղթադրամների հետ մեկտեղ նույն պայմաններով։ Այսպիսով թղթադրամները համալրվեցին եւս երեք անվանական արժեքներով՝ 10000, 20000 եւ 50000 դրամ։